**ELŐTERJESZTÉS**

**A Városstratégiai, Idegenforgalmi és Sport Bizottság 2019. novemberi ülésére**

**Javaslat Szombathely Megyei Jogú Város 2015-2018. évi környezetállapot értékelésének** **elfogadására**

A környezet védelmének általános szabályairól szóló 1995. évi LIII. törvény (továbbiakban: környezetvédelmi törvény) 46.§ (1) bekezdés e.) pontja az önkormányzatok kötelezettségének írja elő, hogy a környezet védelme érdekében elemzi, értékeli a környezet állapotát illetékességi területén és arról szükség szerint, de legalább évente egyszer tájékoztatja a lakosságot.

Ennek teljesítése érdekében 2018. novemberében Szombathely Megyei Jogú Város Önkormányzata ajánlattételi felhívással élt Szombathely Megyei Jogú Város 2015-2018. évi környezetállapot értékelésének elkészítésére és ismertetésére. A dokumentáció minimális tartalmi követelményei között szerepelt a település környezetének általános jellemzése, a környezeti elemek állapota és védelme (levegő, vizek, földtani és talajtani adottságok, területhasználatok), az épített környezet állapota és védelme, a természetvédelem és az önállóan kezelt hatótényezők közül a hulladék, a zaj- és rezgés elleni védelem, valamint a környezetbiztonság.

Az eljárás lefolytatását követően a BLAUTECH Humán és Környezetvédelmi Szolgáltató Kft-vel, mint nyertes ajánlattevővel megbízási szerződést kötött az Önkormányzat. A Kft. a dokumentációt határidőre elkészítette, azonban a lakosság számára történő közzétételét (honlapon történő megjelenítéssel) megelőzően szükséges annak Közgyűlés általi elfogadása. A környezetállapot értékelés részleteit a dokumentációt összeállító BLAUTECH Kft. ismerteti.

Jelen előterjesztésnek pénzügyi kihatása nincs.

A fentiekre tekintettel kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

**Szombathely, 2019. november „ „**

**/: Dr. László Győző:/**

**HATÁROZATI JAVASLAT**

**…./2019.(XI.26). sz. VISB. sz. határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely Megyei Jogú Város 2015-2018. évi környezetállapot értékelésének elfogadására” című előterjesztést és a *„*Szombathely Megyei Jogú Város *2015-2018. évi környezetállapot értékelése”* dokumentációban foglaltakat tudomásul veszi, egyben javasolja a Közgyűlésnek annak elfogadását

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtásért felelős:

Kalmár Ervin, a Városüzemeltetési és Városfejlesztési Osztály vezetője

Keringer Zsolt, az Informatikai Iroda vezetője)

**Határidő:** azonnal